2.pielikums

Piegādātāju izvēles procedūra
 “Kvalitātes pārvaldības sistēmas ISO 9001:2015, Vides pārvaldības sistēmas ISO 14001:2015 un Energopārvaldības sistēmas ISO 50001:2018 pārsertifikācijas un periodiskās 2 gadu uzraudzības pakalpojuma sniegšana Rīgas brīvostas pārvaldei”

TEHNISKĀ SPECIFIKĀCIJA

1. MĒRĶIS
Novērtēt Rīgas brīvostas pārvaldes (turpmāk - RBP) izveidotās kvalitātes pārvaldības sistēmas atbilstību ISO 9001:2015, vides pārvaldības sistēmas ISO 14001:2015 un energopārvaldības sistēmas ISO 50001:2018 starptautisko standartu prasībām (turpmāk - ISO 9001, ISO 14001 un ISO 50001).
2. TEHNISKAIS APRAKSTS
2.1. Izpildītājam jāveic pārsertifikācijas process par RBP kvalitātes pārvaldības sistēmas atbilstību ISO 9001 standarta, vides pārvaldības sistēmas ISO 14001 standarta un energopārvaldības sistēmas ISO 50001 standarta prasībām, kā arī 2 gadu uzraudzības pakalpojums par iepriekš minētajiem standartiem:
2.1.1. Pasūtītāja pašreizējo ISO 9001, ISO 14001 un ISO 50001 sertifikātu derīguma termiņš ir līdz 2026.gada 29.oktobrim. 
2.1.2. ISO 9001, ISO 14001 un ISO 50001 sertifikācijas auditi veicami ne vēlāk kā līdz 2027.gada 28.februārim, nodrošinot sertifikātu izsniegšanu atbilstoši pretendenta akreditācijas jomai un piemērojamajai sertifikācijas kārtībai.
2.2. Pasūtītāja darbības mērķis – Rīgas brīvostas teritorijas ēku, infrastruktūras, peldlīdzekļu, transportlīdzekļu un navigācijas tehnisko līdzekļu uzturēšana un attīstības nodrošināšana.
2.3. Pārsertifikācijas un uzraudzības auditi jāveic sertifikācijai pieteiktajā darbības sfērā saistītajiem vadības, pamatdarbības un atbalsta procesiem. 
2.4. Atbilstības gadījumā jāizsniedz sertifikāti, kas apstiprina RBP atbilstību ISO 9001, ISO 14001 un ISO 50001 standartiem. Sertifikātiem jābūt noformētam latviešu valodā (1 gab.) un angļu valodā (1gab.) ar derīguma termiņu ne mazāk kā 3 (trīs) gadi.
2.5. Pēc sertifikāta izsniegšanas, jāveic uzraudzības auditi, saskaņā ar starptautiski pieņemto sertifikācijas procesu (ne mazāk kā 2 uzraudzības auditi līdz nākamajam pārsertifikācijas auditam).
2.6. Pasūtītāja auditējamo vietu adreses:
· RBP biroja telpas – M.Tāla iela 1, Rīgā;
· Brīvostas kapteiņdienests - Meldru ielā 5a, Rīgā;
· RBP Ostas policija - Meldru ielā 3C, Rīgā.
2.7. Pasūtītāja kopējais darbinieku skaits – 149 štata darbinieki (uz 01.08.2026).
2.8. Darba uzdevums ir: 
2.8.1. Iepazīties ar RBP dokumentāciju. 
2.8.2. Veikt pārbaudes un sniegt savu novērtējumu un ieteikumus RBP darbības efektivitātes uzlabošanai un standartu ISO 9001, ISO 14001 un ISO 50001 kritēriju atbilstībai. 
2.8.3. ISO 9001, ISO 14001, ISO 50001 sertifikācijas audita plāna sagatavošana un iesniegšana ne vēlāk kā 1 (vienu) nedēļu pirms ar pasūtītāju saskaņotā sertifikācijas audita datuma.
2.8.4. ISO 50001 pārsertifikācijas auditu uzsākt ne vēlāk kā līdz 2027.gada 28.februārim.
2.8.5. ISO 9001, ISO 14001 pārsertifikācijas auditus ne vēlāk kā līdz 2027.gada 28.februārim.

1. GALA REZULTĀTS 
Izsniegts ISO 9001, ISO 14001 un ISO 50001 sertifikāts, veikti periodiskie uzraudzības auditi.
